An kama wasu 'yan uwa a muzaharar a saki Sheikh Zakzaky a Zariya a rana ta 17 amma an ci gaba da yi… | Harkar Musulunci
Gida Labarai An kama wasu ‘yan uwa a muzaharar a saki Sheikh Zakzaky a...
‘Daruruwan ‘yan uwa Almajiran Sheikh ibrahim Zakzaky(h) ne da suke garin Zariya Suka fito Muzaharar a saki sheikh ibrahim Zakzaky(h) domin neman lafiyarsa ayau litinin 22/1/2018 da misalin karfe 3:30pm daga Babban Masallacin juma’a dake Sabongarin Zariya zuwa Albabello Trading Company.
Muzaharar itace ta 17 a jerin Muzahararorin da ake gudanarwa a garin Zariya tun bayan tabbacin labarin rashin lafiyar Malam(h) ‘yan uwa na garin Zariya suke gabatar da Muzaharorin #FreeZakzaky domin neman lafiyarsa a Jere ba dare ba rana.
Ayau litinin 22/1/2018 da misalin karfe 3:30pm ‘yan uwa Maza da mata yara da manya suka hau sahu domin gudanar da wannan Muzaharar ta lumana, ana tafe ana rera baitocin wake na #FreeZakzakyDole an doso ‘yan katako Sabongarin Zariya kenan sai ga motar jami’an tsaron Nijeriya su na zuwa suka sauka akan motocinsu suka fara dukan ‘yan uwa da gorori.
‘yan uwa suka dake suka cigaba da tafiya suka kai wajen rufewa, Anan ne suka fara harba tiyagas akan ‘yan uwa tare da dukansu da gora. Suka kama ‘yan uwa brazu guda uku
Ga sunayensu
-Malam Abubakar
-Malam Adamu
-Malam Sirajo
Sun tafi dasu police station dake Sabongarin Zariya bayan sun galabaitar dasu da duka.
Kamar dai yadda aka sani ne an ci gaba da yin jerin muzahararorin a rana ta 18 a jere a Zariya.
Baya labarinYadda ‘yan uwa mata suka gabatar da muzahara a yau a Abuja….
Gaba labarinMuzaharar ‘yan uwa mata a Abuja cikin Bidiyo…………